Zuma te “vet” om in Aurora-saak te getuigKhulubuse Zuma. Foto: Sunday Times Business Report berig dat Zuma, neef van president Jacob Zuma, se regsverteenwoordiger Donderdag aangevoer het Zuma kan nie getuig nie aangesien hy net een nier en hartprobleme het as gevolg van vetsug. Die saak is uitgestel. Die vakbond Solidariteit het vroeër in ŉ verklaring gesê dat een van Pamodzi Gold se likwidateurs, Johan Engelbrecht, aangebied het om ŉ dokter te reël om die verrigtinge by te woon om Zuma se mediese toestand te monitor, maar dat die aanbod van die hand gewys is. Solidariteit sê daar is twee dae se koste vir tolkdienste aangegaan vir Zuma se ondervraging, maar hierdie geld is nou vermors. Dit is die tweede keer wat Zuma weier om te getuig nadat hy in September ook geweier het om te getuig tensy hy dit in Zoeloe kon doen. Zondwa Mandela, besturende direkteur van Aurora en kleinseun van oud-president Nelson Mandela, het ook vroeë geweier om te getuig omdat hy “te siek” is. Zuma, Mandela en ander direkteure van Aurora word daarvan beskuldig dat die Grootvlei-myn en Orkney-myn van miljarde rande se bates gestroop het. Hulle moet ingevolge art. 417 en 418 van die Maatskappywet voor die meester van die hooggeregshof in Pretoria oor die insolvensie van Pamodzi Gold getuig.